— Ñehua , napa' o'ch neñotatas ñeñt̃ atet̃ pena patantarr acheñenesha' ñeñt̃ yentyen t̃e' ñeñt̃ ama't errot̃ena ama acshatpoteneto . Ñeñt̃pa' fariseonesha' atet̃ petsa . T̃arro'mar ama't allempo orrta Juan ñeñt̃ apatañtatse't̃ ñapa' ama rrane't̃e ñeñt̃ yocrram̃ yepen allohueney , ama orrane't̃e ñeñt̃ecma yorren allohueney . Ñeñt̃o'marña ñapa' c̈ha sotyese't̃ c̈ho't̃e' chorreña oneñet̃ ; ama't e'ñe mameshapa' ama pocteye' señche't̃e . T̃e'ñapa' o' norrterra nam̃a Ñeñt̃en Acheñetosets . Napa' pa'namen nerra'yen ñam̃a norryen . Saña t̃e'pa' att̃a sesochatse'tyenen nam̃a atarro' arratsñat̃en ñam̃a atarro' orrarñat̃en napa' año'chña e'ñe neyemuetyena ñeñt̃ atarr ochñat̃enesha' ñam̃a ashcarñat̃ec̈hno ñeñt̃ atarr cobra'yene' acheñenesha' quelle . T̃arraña ama't atet̃ sepennoñpa' Nomporña e'ñe eñotene' ñeñt̃ po'ñoc̈h atarr sherbets ñocop . Ñam̃a allohueney ñeñt̃ey e'ñe puechemeresha' p̃ohueney ñeñt̃ey cot̃ene' ña poct̃ap̃ña yapa'c̈ho'ña e'ñe yeñotuenña ñeñt̃ po'ñoc̈h atarr sherbets . Ñeñt̃o'marña yorrtatyeññañ ñeñt̃ cohuen enten ña . Sañapa' ama't e'ñe mameshapa' ama acshatpahuoyayso , e'ñe att̃es ñerra'mrrat̃e' cheshanesha' ñeñt̃ c̈hocma po'poñ entanna'tuenet amach mueno o'ch yemtana all yellsheñen po'potantañ pacmachoresha' all plazo all shontena acheñenesha' . Ñetñapa' amach mueneñeto o'ch coshaprechet pacmachoresha' . Ñeñt̃o'marña ñetpa' att̃o yellsheñenetpa' atet̃ oteñet po'potantañ pacmachoresha' : “ Yapa' ama't o' yerequërca'hua allo yocshame'tenapa' sañapa' amaña seshe'raram̃penye ; allot̃pa' ama't o' yepoctorare'tua ñeñt̃ ya'chpeñtsorec̈h allo yellcanrrortenapa' sañapa' amaña sellcapretenyo . ”
